M

10. การควบคุมภายใน

คณะกรรมการได้ทบทวนนโยบายและระเบียบทุกๆปีให้ทันสมัย
โดยเน้นว่าระเบียบควรมีอายุการใช้ประมาณ 1-2ปี
และทุกขั้นตอนการปฏิบัติงานจะต้องมีการกำหนดผู้ปฏิบัติ ผู้อนุมัติ และผู้ตรวจสอบ
พร้อมทั้งได้กำหนดแผนงานตรวจสอบของผู้ตรวจสอบภายในเป็นประจำทุกๆเดือน
และติดตามผลจากรายงานที่นำเสนอเพื่อแก้ไขตามคำแนะนำและเห็นด้วย
และจากผลการตรวจสอบในงวดปี2555 ที่ผ่านมาทั้งผู้สอบบัญชีและผู้ตรวจสอบภายใน
ไม่พบข้อบกพร่องที่มีนัยสำคัญแต่อย่างใด

อีกทั้งคณะกรรมการตรวจสอบได้ให้ความเห็นเกี่ยวกับการควบคุมภายในและการบริหารความเสี่ยงรวมทั้งการกำกับดูแลกิจการที่ดีไว้ใน
“รายงานคณะกรรมการตรวจสอบ” ดังนี้

รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบได้ปฏิบัติงานตามหน้าที่และความรับผิดชอบ
รวมถึงงานตามภารกิจที่ได้รับมอบหมายจากคณะกรรมการบริษัทฯอย่างรอบคอบ
ด้วยความรู้ความสามารถและความเป็นอิสระโดยไม่มีข้อจำกัดในการรับรู้ข้อมูลของบริษัทแต่อย่างใด
ภารกิจที่สำคัญได้แก่ การสอบทานงบการเงิน
การกำกับดูแลให้มีระบบควบคุมภายในที่เหมาะสมและมีประสิทธิภาพ
การดูแลให้มีการปฏิบัติงานที่โปร่งใสเป็นไปตามหลักการกำกับดูแลกิจการที่ดี
ไม่ก่อให้เกิดความขัดแย้งทางผลประโยชน์ต่อผู้มีส่วนได้เสียทุกระดับ
รวมถึงเสนอแต่งตั้งผู้สอบบัญชีของบริษัทฯ

ในรอบปี 2555 ที่ผ่านมา คณะกรรมการตรวจสอบได้ปฏิบัติงานโดยสรุปดังนี้ :-

  1. พิจารณาสอบทานงบการเงินประจำปี2554
  และงบการเงินรายไตรมาสสำหรับปี2555ที่ผ่านการตรวจสอบและสอบทาน จากผู้สอบบัญชีแล้ว
  เห็นว่าเป็นงบการเงินที่จัดทำขึ้นตามมาตรฐานการบัญชี
  มีการเปิดเผยข้อมูลในงบการเงินอย่างครบ ถ้วนและทันเวลา

  2. พิจารณาผลการตรวจสอบภายในทุกงวดไตรมาสของปี2555
  และติดตามประเด็นที่เป็นสาระสำคัญอย่างต่อเนื่อง โดย
  กำหนดให้มีวาระติดตามงานที่ยังไม่เรียบร้อยในการประชุมทุกครั้ง

  3. พิจารณาทบทวนแผนการตรวจสอบภายในปี2555 ให้สอดคล้องกับนโยบายแผนงานของบริษัทฯ
  เพื่อให้เกิดผลงานที่มี ประสิทธิภาพ โปร่งใส

  4. สอบทานการเปิดเผยข้อมูลของรายการที่เกี่ยวโยงกัน
  รายการที่อาจมีความขัดแย้งทางผลประโยชน์ และรายการอื่นๆที่มี สาระสำคัญ
  โดยให้ความสำคัญกับความถูกต้องเชื่อถือได้ของข้อมูล
  มีการปฏิบัติการตามข้อกำหนดของตลาดหลักทรัพย์ แห่งประเทศไทย และระเบียบ
  กฎหมายอื่นๆที่เกี่ยวข้อง

  5. นำเสนอต่อที่ประชุมคณะกรรมการพิจารณาแต่งตั้งผู้สอบบัญชีประจำปี2555
  โดยพิจารณาจากความน่าเชื่อถือ ความ
  สามารถในการให้บริการและให้คำปรึกษาที่ทันสมัยตามมาตรฐานการบัญชีที่จะเปลี่ยนไปในอนาคต
  ความสามารถในการ สอบบัญชีและการรับรองงบการเงินได้ทันเวลา เป็นสำคัญ

  6. ปี2555 คณะกรรมการตรวจสอบมีการประชุมรวม 4 ครั้ง
  โดยกรรมการตรวจสอบทุกท่านได้เข้าร่วมประชุมทุกครั้ง โดยใน การประชุมได้เชิญฝ่ายบริหาร
  ผู้สอบบัญชี และผู้ตรวจสอบภายในเข้าร่วมประชุมด้วยตามความเหมาะสม และมีการประชุม
  ร่วมกับผู้สอบบัญชีโดยไม่มีผู้บริหารจำนวน 1 ครั้ง
  โดยมีรายละเอียดการเข้าประชุมของคณะกรรมการตรวจสอบ ดังนี้

  รายชื่อกรรมการตรวจสอบ การประชุมทั้งหมด (ครั้ง) เข้าร่วมประชุม(ครั้ง)

1.  นายอำพล โหตระกิตย์ 4 4

2.  นายไพรินทร์ วงษ์วันทนีย์ 4 4

3.  นายสมิต หรรษา 4 4

  7. คณะกรรมการตรวจสอบทุกคนเข้าร่วมในการประชุมใหญ่สามัญผู้ถือหุ้นประจำปี2555
  โดยดูแลให้เกิดการปฏิบัติต่อผู้ถือหุ้น อย่างเท่าเทียมกัน
  พร้อมทั้งช่วยอธิบายหรือชี้แจงงานตามภารกิจที่รับผิดชอบถ้ามีข้อซักถามจากผู้ถือหุ้น

  8.
  ให้คำปรึกษาแนะนำในการบริหารความเสี่ยงที่สอดคล้องกับการดำเนินธุรกิจของบริษัทฯเพื่อป้องกันความเสียหายอันอาจ
  จะเกิดขึ้นกับบริษัทฯ และผู้มีส่วนได้เสียที่เกี่ยวข้องทุกฝ่าย

9.  ในปี 2555ที่ผ่านมาคณะกรรมการตรวจสอบทุกคนได้เข้าร่วมอบรมสัมนาเพื่อรับทราบความรู้
    กฏเกณฑ์ และระเบียบใหม่ๆ ตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ มาตรฐานการบัญชี และกฎหมายที่
    เกี่ยวข้องกับธุรกิจของบริษัทอย่างสม่ำเสมอ

10. การประเมินตนเองของคณะกรรมการตรวจสอบ ประจำปี 2555
    คณะกรรมการตรวจสอบสามารถปฏิบัติได้ตามที่กฎบัตร
    คณะกรรมการตรวจสอบกำหนดไว้อย่างครบถ้วน

คณะกรรมการตรวจสอบมีความเห็นว่าคณะกรรมการและผู้บริหารของบริษัทมีความมุ่งมั่นในการบริหารงาน
ให้ความสำคัญกับการบริหารความเสี่ยง ก่อให้เกิดผลตอบแทนแก่ผู้มีส่วนได้เสียทุกกลุ่มอย่างน่าพอใจ
เป็นไปตามหลักการกำกับดูแลกิจการที่ดี มีระบบการควบคุมภายในที่เหมาะสม
และไม่ปรากฏข้อบกพร่องที่มีสาระสำคัญแต่อย่างใด

นายอำพล โหตระกิตย์

ประธานคณะกรรมการตรวจสอบ

18 กุมภาพันธ์ 2556